Rikunarita-ORG/Wikinium huggingface dataset:
# Filantropija

**Filantropija** ir naudas, laika, zināšanu vai citu privāto resursu plānota ziedošana labiem (sabiedrības) mērķiem, nesagaidot par to nekādu atlīdzību.

Filantropija ir vēlme veicināt citu cilvēku labklājību, īpaši ar dāsnu ziedojumu labiem mērķiem. Nevalstiskas organizācijas to piemēro arī savam darbības mērķim un redzējumam. Latvijas Universitātes Fonda gadījumā termins tiek formulēts kā nesavtīga izglītības, zinātnes, mākslas, sporta un kultūras finansiāla, materiāla un informatīva atbalstīšana.

## Filantropi no Latvijas

Starptautiski pazīstami latviešu filantropi.

* Boriss Teterevs — Borisa un Ināras Teterevu fonda dibinātājs
* Ināra Tetereva — Borisa un Ināras Teterevu fonda dibinātāja
* Aiva Vīksna — Biedrības “Līdere” idejas autore un dibinātāja
* Mārcis Skadmanis — Starptautiskās nevalstisko organizāciju dienas *(angliski. World NGO Day)* dibinātājs
* Kārlis Bērenss — Melngalvju brālības loceklis (1751)
* Vilis Vītols — Vītolu fonda dibinātājs

## Skatīt arī

* Labdarība
* Mecenātisms

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Filantropija.

* Latvijas Nacionālās enciklopēdijas šķirklis
* *Encyclopædia Britannica* raksts (angliski)
* Ebreju enciklopēdijas Austrumeiropā raksts (angliski)
# Kabarē[labot | labot pirmkodu]

1886. gada reklāmplakāts kabarē *Le Chat Noir* trupas turnejai
**Kabarē**, **kabarejs** (no franču: *cabaret* — 'krodziņš'), agrāk arī **kabarets**, ir izklaides veids, kas satur mūziku, komēdiju, dziedāšanu, dejošanu, deklamāciju vai drāmu. Tas notiek īpašās vietās, ko arī dēvē par kabarē, piemēram, restorānos, krogos vai naktsklubos, kuros ir skatuve, uz kuras uzstāties. Skatītāji pārsvarā sēž pie galdiem, ēdot vai dzerot. Kabarē programmas vadītāju sauc par konferansjē. Kabarē programmas pārsvarā tiek radītas pieaugušo auditorijai.

## Vēsture

Kabarē radās un izplatījās 19. gadsimta nogalē Parīzē kā bohēmiešu literāriskie krodziņi. Par pirmo šāda tipa krodziņu uzskata Monmartra "Melno kaķi" (*Le Chat Noir*), ko atvēra 1881. gadā. Sākotnēji priekšnesumus rīkoja pašdarbnieku ansambļi un tajās liela loma bija improvizācijai. Ar laiku gan improvizācijas raksturs zuda un kabarē priekšnesumus sāka sniegt profesionāli mākslinieki.

Latvijā kabarē kultūra uzplauka pēc Pirmā pasaules kara. Elizabetes un Brīvības ielas stūrī Rīgā 1928. gadā ēkā ierīkoja kabarē "Bonzo", bet ēkas otrā stāvā telpas nomāja “Modernais teātris”, saukts arī par “Intīmo teātri”. Rīgas kabarē un kafejnīcās šajā laikā uzstājās vēlāk slavenais vācu komiskais aktieris Heincs Erhards. Savukārt Rīgas restorānā un deju klubā "Alhambra" uzstājās Oskars Stroks, kas 1931. gadā atvēra deju kafejnīcu "Barberina" Brīvības ielā 15.

### Rīgas kabarē pirms 1940. gada

* **Alhambra** (1929—1944?)
* **A.T.** (1920)
* **Foxtrott-Diele** (1920—1934?)
* **Bonzo** (1928)
* **Jar** (1930)
* **Ganimeds**

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Kabarē.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
# Uzturlīdzekļi

**Uzturlīdzekļi** jeb **alimenti** (no latīņu: *alimentum* — 'uzturs, barība') ir materiāls atbalsts un iztikas līdzekļi, kas atbilstoši likumam jānodrošina kādai personai sakarā ar ģimenes vai adopcijas attiecībām. Tie var būt naudas līdzekļu, apģērba, mājokļa vai pārtikas formā.

## Uzturlīdzekļu kalkulatori

Bērnu uzturlīdzekļu apmēra aprēķināšanai izmanto uzturlīdzekļu kalkulatorus. Tos lieto virknē pasaules valstu. Bērnu uzturlīdzekļu kalkulatori ļauj atslogot tiesu sistēmas darbu, jo valsts vienreiz definē bērnu uzturlīdzekļu apmēra noteikšanas kārtību, atbilstoši kurai uzturlīdzekļu apmēru aprēķina arī turpmāk.

Katrā individuālā tiesā nav jāizskata un jāpierāda izdevumus, uzturlīdzekļu apmēra aprēķināšanu balsta uz vecāku ienākumiem, bērnu skaitu, dienām, kuras bērni pavada pie katra no vecākiem u.c. faktoriem.

Tabulā norādītas valstis, kurās izmanto bērnu uzturlīdzekļu kalkulatorus.

Uzturlīdzekļu kalkulatori internetā| Valsts | Saite |
| --- | --- |
| ASV | supportpay.com |
| Austrālija | servicesaustralia.gov.au Arhivēts 2020. gada 18. jūnijā, *Wayback Machine* vietnē. |
| Čehija | vasevyzivne.cz |
| Kanāda | justice.gc.ca |
| Krievija | lawinfo24.ru Arhivēts 2020. gada 24. jūnijā, *Wayback Machine* vietnē. |
| Japāna | asahi-net.or.jp |
| Jaunzēlande | classic.ird.govt.nz Arhivēts 2020. gada 16. janvārī, *Wayback Machine* vietnē. |
| Lielbritānija | gov.uk |
| Lietuva | alimentuskaiciuokle.lt |
| Spānija | poderjudicial.es |
| Norvēģija | tjenester.nav.no |
| Vācija | lawyerdb.de |
| Zviedrija | forsakringskassan.se |

Ja valsts ir noteikusi bērnu uzturlīdzekļu aprēķināšanas kārtību, tad uzturlīdzekļu kalkulators var tikt izstrādāts arī kā mobilā lietotne, kas izdarīts, piemēram, ASV Kolorādo štatā.

## Atsauces
# Vinsents Praiss[labot | labot pirmkodu]

| **Vinsents PraissVincent Price* |
| --- |
| Vinsents Praiss 1959. gadā |
| Dzimis |
1911. gada 27. maijā  Sentluisa, Misūri, ASV |
| Miris |
1993. gada 25. oktobrī (82 gadu vecumā)  Losandželosa, Kalifornija, ASV |
| Nodarbošanās |
aktieris |
| Darbības gadi |
1935—1993 |

**Vinsents Leonards Praiss jaunākais** (angļu: *Vincent Leonard Price Jr.*; dzimis 1911. gada 27. maijā, miris 1993. gada 25. oktobrī) bija amerikāņu kino, televīzijas un skatuves aktieris, kurš piedalījies vairāk nekā 100 filmās. Praisam ir piešķirtas divas zvaigznes Holivudas Slavas alejā, viena par darbu kino, otra par darbu televīzijā.

Praisa pirmā loma bija filmā *Service de Luxe* (1938). Attēlojis otrā plāna lomas tādās filmās kā *The Song of Bernadette* (1943), "Laura" (1944), *The Keys of the Kingdom* (1944), *Leave Her to Heaven* (1945), *Dragonwyck* (1946), "Kamēr pilsēta guļ" (1956) un "Desmit baušļi" (1956). Kļuvis par pazīstamu šausmu filmu aktieri, filmējoties tādās filmās "Vaska figūru muzejs" (1953), "Muša" (*The Fly*, 1958), *House on Haunted Hill* (1959), *Return of the Fly* (1959), *The Tingler* (1959), *The Last Man on Earth* (1964), *Witchfinder General* (1968), *The Abominable Dr. Phibes* (1971) un *Theatre of Blood* (1973). Sadarbojies ar Rodžeru Kormanu Edgara Alana Po stāstu adaptācijās *House of Usher* (1960), *The Pit and the Pendulum* (1961) un *The Masque of the Red Death* (1964).

Vēlākos gados ierunājis lomu klasiskajā *Disney* animācijas filmā "Lieliskais peļu detektīvs" (1986), kā arī piedalījies Lindsija Andersona drāmā *The Whales of August* (1987), par ko ticis nominēts *Independent Spirit Award* un Tima Bērtona fantāzijas filmā "Edvards Šķērrocis" (*Edward Scissorhands*, 1990), kas kļuva par viņa pēdējo kinolomu.

## Atsauces

## Ārējās saites

* *Encyclopædia Britannica* raksts (angliski)
* *Encyclopædia Universalis* raksts (franciski)

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)
# Versaļas pils

| Versaļas pils |
| --- |
| *Château de Versailles* |
|  |
| Versaļas pils |
| Vispārīga informācija |
| Atrašanās vieta |  Versaļa, Francija |
| Koordinātas | ﻿ / ﻿ |
| Tehniskās detaļas |
| Stāvu platība |
67 000 m2 |
| Tīmekļa vietne |
| www.chateauversailles.fr |
|  |
|
UNESCO Pasaules mantojuma objekts |
| *Oficiālais nosaukums: Versaļas pils un parks* |
| Tips |
Kultūra |
| Kritērijs |
i, ii, vi |
| Iekļauts |
1979 (3. sesija) |
| Aizsardzības nr. |
83 |
| Valsts |  Francija |
| Region |
Eiropa un Ziemeļamerika |
|  |

Versaļas pils
**Versaļas pils** (franču: *Château de Versailles*) ir Francijas karaļu pils Versaļā, Ildefransas reģionā, aptuveni 20 km no Parīzes centra. Versaļas galms bija Francijas politiskā spēka centrs laikā no 1682. gada, kad karalis Luijs XIV pārcēlās uz šejieni no Parīzes, līdz 1789. gada oktobrim, kad karaliskā ģimene bija spiesta atgriezties galvaspilsētā pēc Franču revolūcijas sākuma.

Pēc Prūsijas uzvaras Franču-prūšu karā 1871. gada 18. janvārī Prūsijas karali Vilhelmu I Versaļas pilī pasludināja par Vācijas ķeizaru.
Pēc Pirmā pasaules kara beigām no 1919. gada 18. janvārī līdz 1920. gada 21. janvārim Versaļas pilī notika Parīzes miera konference ar mērķi noslēgt miera līgumus starp Sabiedrotajiem un sakautajām Centrālajām lielvalstīm. 1919. gada 28. jūlijā Versaļas pilī parakstītais miera līgums saturēja arī Baltijas valstu neatkarību netieši garantējošus nosacījumus, un Latvijas Pagaidu valdība uzskatīja, ka visas 32 valstis, kas parakstījušas Versaļas līgumu, ir *de facto* atzinušas neatkarīgas Latvijas valsts pastāvēšanu.

## Pils raksturojums

Versaļas pils tiek uzskatīta par absolūtās monarhijas sistēmas simbolu. Tajā ir apmēram 2300 istabas, 2153 logi. Kopējā celtnes platība ir 67 000 m2. 1979. gadā Versaļas pils komplekss tika iekļauts UNESCO Pasaules mantojuma sarakstā.

Versaļas pils arhitektūras iespaidā 18. gadsimtā vairākiem Eiropas valstu monarhiem uzcēla līdzīgas pilis, piemēram, Svētās Romas impērijas ķeizara Šēnbrunnas pili, Krievijas Impērijas ķeizara Pēterburgas un tās apkārtnes pilis, Prūsijas karaļa Sansusī pili, Kurzemes hercoga Jelgavas un Rundāles pilis.

## Atsauces

## Ārējās saites

* Oficiālā tīmekļa vietne

* Vikikrātuvē par šo tēmu ir pieejami multivides faili. Skatīt: Versaļas pils.

* *Encyclopædia Britannica* raksts (angliski)
* Enciklopēdijas *Krugosvet* raksts (krieviski)
# Lieliskie Ambersoni[labot | labot pirmkodu]

| Lieliskie Ambersoni |
| --- |
|  |
| Oriģinālais nosaukums | *The Magnificent Ambersons* |
| Žanrs |
vēsturiska drāma |
| Režisors |
Orsons Velss |
| Producents |
Orsons Velss |
| Scenārija autors |
Orsons Velss |
| Galvenajās lomās | * Džozefs Kotens
* Doloresa Kostello
* Anna Bakstera
* Tims Holts
* Agnese Morheda
* Rejs Kolinss
* Erskins Sanfords
* Ričards Benets
 |
| Studija | * *RKO Radio Pictures*
* *Mercury Productions*
 |
| Izdošana | * 1942. gada 10. jūlijs
 |
| Ilgums |
88 minūtes |
| Valsts |  ASV |
| Valoda |
angļu |
| **IMDb profils** |

**"Lieliskie Ambersoni"** (angļu: *The Magnificent Ambersons*) ir 1942. gada ASV vēsturiska drāmas filma, kuras režisors, producents un scenārija autors ir Orsons Velss. Filmā galvenās lomas atveido Džozefs Kotens, Doloresa Kostello, Anna Bakstera, Tims Holts, Agnese Morheda, Rejs Kolinss, Erskins Sanfords un Ričards Benets. Filma balstīta uz 1918. gada tāda paša nosaukuma Būta Tarkingtona romānu.

Filma stāsta par bagātās Ambersonu ģimenes norietu 20. gadsimta sākumā.

Filmas pēcapstrādes procesā Velss zaudēja kontroli par filmas montāžu, un skatītājiem nodotā versija ievērojami atšķīrās no Velsa sākotnējās versijas. Studija izņēma vairāk nekā stundu garu materiālu, kā arī izmainīja filmas beigas. Tāpat ievērojami izmainīja skaņu celiņu, uz ko filmas komponists Bernards Hermans uzstāja, lai viņa vārdu izņem no filmas titriem.

"Lieliskie Ambersoni" bieži tiek uzskatīta par vienu no visu laiku labākajām filmām. Filmu nominēja Amerikas Kinoakadēmijas balvai četrās kategorijās, tai skaitā kategorijā "Labākā filma". 1991. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

Ričards Benets, Džozefs Kotens, Doloresa Kostello, Dons Dilavejs, Agnese Morheda un Rejs Kolinss
## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Rotten Tomatoes* profils (angliski)
# Pasauļu karš (radio)

Orsons Velss nākamajā dienā pēc pārraides
**"Pasauļu karš"** (angļu: *The War of the Worlds*) bija ASV radio sērijas *The Mercury Theatre on the Air* iestudējuma Halovīna sērija 1938. gada 30. oktobrī CBS kanālā. Tās režisors bija aktieris un vēlākais kinorežisors Orsons Velss. Radio pārraide veidota pēc Herberta Velsa tāda paša nosaukuma romāna motīviem.

Inscenējums tika ieturēts reālistisku ziņu stilā par citplanētiešu iebrukumu Groversmilsā, Ņūdžersijā, un citās vietās ASV un citur pasaulē. Pārraides reālistiskumu pastiprināja tas, ka tajā nebija reklāmu, pirmais pārtraukums notika aptuveni 30 minūtes pēc sākuma.

Nākamajās dienās pēc pārraides daudzos preses izdevumos tika kritizēts "Pasauļu karš", dēvējot to par pārāk reālistisku. Laikrakstos un vēlākajos gados tika uzskatīts, ka pārraidi klausījās līdz 6 miljoniem cilvēku un vairāki miljoni cilvēku izraisīja paniku, domādami, ka ziņas par citplanētiešu iebrukumu ir īstas. Taču patiesībā radiopārraidi klausījās salīdzinoši mazs cilvēku skaits, ap 2% cilvēku no tobrīdējiem radioklausītājiem. Pats Velss pēc pārraides kļuva slavens.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Pasauļu karš.

* *Encyclopædia Britannica* raksts (angliski)
* Zinātniskās fantastikas enciklopēdijas raksts (angliski)
* «The Infamous "War of the Worlds" Radio Broadcast Was a Magnificent Fluke». *Smithsonian*. Skatīts: 2017. gada 22. oktobrī.
# Lehi

| Lehi  |
| --- |
| pilsēta |
| *Lehi* |
|  |
|  |
| Lehi |
|
Koordinātas: ﻿ / ﻿ |
| Valsts |
Amerikas Savienotās Valstis |
| Štats |
Jūta |
| Apgabals |
Jūta |
| Dibināta |
1850. gads |
| Platība |
|  • Kopējā |
69,1 km2 |
|  • sauszeme |
68,2 km2 |
| Augstums |
1 391 m |
| Iedzīvotāji
(2020) |
|  • kopā |
75 907 |
|  • blīvums |
686,1/km² |
| Laika josla |
MST (UTC-7) |
|  • Vasaras laiks (DST) |
MDT (UTC-6) |
| Mājaslapa | www.lehi-ut.gov |
|  **Lehi Vikikrātuvē** |

**Lehi** (angļu: *Lehi*) ir pilsēta Jūtas štatā, ASV. Lehi iedzīvotāju skaits ir 47 407 (2010. gads), bet platība ir 69,1 km2.

## Vēsture

1850. gadā grupa mormoņu pionieru apmetās teritorijā sauktā par **Lehi**, vietā kuru sauca *Dry Creek*. 1851. gadā to pārsauca par *Evansville*, par godu Deividam Evansam, vietējās Pēdējo dienu svēto Jēzus Kristus baznīcas bīskapam. 1852. gada sākumā bīskaps Evanss lūdza pievienot Lehi Jūtas štatam. Lehi bija sestā pilsēta, kas pievienojās Jūtas štatam. Likumdevējvara arī apstiprināja pieprasījumu pilsētu pārsaukt par Lehi, par godu Mormona grāmatas pravietim **Lehi**.

## Ģeogrāfija

Pilsētas platība ir 69,1 km2, no kuriem 68,2 km2 ir sauszeme, bet 0,9 km2 jeb 1,28% ir ūdens.

## Demogrāfija

Pēc 2000. gada datiem, pilsētā dzīvoja 19 028 cilvēki, atradās 5125 mājsamniecību un 4602 ģimenes apmetušās pilsētā, bet 2010. gadā 47 407 cilvēki. Vidējais populācijas blīvums bija 936,2 cilvēki uz kvadrātkilometru.

## Ekonomika

*Adobe* pilsētiņas būvniecība 2012. gadā
Ilgu laiku Lehi nozīmīga saimniecības joma bija lauksaimniecība.

2000. gadu vidū Lehi sāka attīstīties augstās tehnoloģijas.
2006. gadā tika uzcelta *Micron Technology* un *Intel* kopuzņēmuma *IM Flash Technologies* (tagad *Micron Technology Utah*) *NAND* zibatmiņas rūpnīca.

*Adobe Systems* Lehi izveidoja aptuveni 900 darbinieku komandu, kas nodarbojas ar tirgzinības analītikas platformu *Adobe Experience Cloud*.
2016. gadā *Ancestry.com* pārvietoja savu galveno mītni no Provo uz Lehi.
*Microsoft* Lehi izveidoja komandu, kas nodarbojas ar darbvirsmas optimizācijas pakotni *Microsoft Desktop Optimization Pack*.

## Atsauces

## Ārējās saites

* Oficiālā tīmekļa vietne
# Luga[labot | labot pirmkodu]

Lugas norise
**Luga** ir literārs darbs, kura saturs atklājas darbībā un personu sarunās, un kurš galvenokārt ir paredzēts iestudēšanai teātrī. Lugas galvenie žanri ir komēdija (farss, satīra), traģēdija, vēsturiska luga.

Pasaku luga ir luga, kuru autors sacerējis, izmantojot tautas pasakas vai vairākus tēlus un notikumus.

## Slaveni dramaturgi

* Eiripīds
* Viljams Šekspīrs
* Moljērs
* Antons Čehovs
* Mihails Bulgakovs
* Bernards Šovs
* Rainis
* Mārtiņš Zīverts

## Skatīt arī

* Dramaturģija

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Luga.

* Krievijas Lielās enciklopēdijas raksts (2004-2017) (krieviski)
* Enciklopēdijas *Krugosvet* raksts (krieviski)
# Kara filma[labot | labot pirmkodu]

Japānas kara filmas plakāts
**Kara filma** ir filmu žanrs, kas saistīts ar karadarbību, parasti par jūras, gaisa vai sauszemes kaujām, kur kaujas ainas ir galvenā filmas sastāvdaļa. Ierasti šis žanrs ir cieši saistīts ar 20. gadsimtu. Kaujas ainu liktenīgais raksturs nozīmē, ka kara filmas bieži vien ar tām beidzas. Apskatītās tēmas ir cīņa, izdzīvošana un bēgšana, draudzība starp karavīriem, upurēšanās, kaujas veltīgums un necilvēcība, kara ietekme uz sabiedrību, kā arī kara radītie morāles un cilvēciskie jautājumi. Kara filmas bieži iedala kategorijās pēc to vides, piemēram, Korejas karš; populārākā tēma ir Otrais pasaules karš. Sižets var būt izdomājums, vēsturiska drāma vai biogrāfija. Kritiķi ir pamanījuši līdzības starp vesternu un kara filmu.

Tādām valstīm kā Ķīna, Indonēzija, Japāna un Krievija ir savas kara filmu tradīcijas, kuru centrā ir viņu pašu revolucionārie kari, taču tās izpaužas dažādās formās, sākot no asa sižeta un vēsturiskas drāmas līdz kara laika romantikai.

Apakšžanri, kas nav obligāti atšķirīgi, ietver pretkara, komēdijas, propagandas un dokumentālās filmas.

## Atsauces

## Ārējās saites

* Imperial War Museum: First World War Film Collection Arhivēts 2015-06-27 *Wayback Machine* vietnē.
* "Mobilizing Movies! The U.S. Signal Corps Goes to War, 1917-1919". Documentary on the U.S. film effort during the First World War (2017)
* Arhivēts 2015-06-27 *Wayback Machine* vietnē.
* Michael Wilmington & Dann Gire: World on War: A Film Discussion
* British Film Institute: 10 great battleship and war-at-sea films
# Trešais pasaules karš

**Trešais pasaules karš** ir nosacīts apzīmējums globālam militāram konfliktam, kas pēc mēroga būtu salīdzināms ar Pirmo un Otro pasaules karu.
Vairums Trešā pasaules kara iespējamo scenāriju paredz konfrontāciju starp Krievijas Federācijas bruņotajiem spēkiem un NATO valstu bruņotajiem spēkiem.
Kā potenciālo Trešā pasaules kara iemeslu min Krievijas Federācijas valdības mēģinājumu atjaunot Padomju Savienības teritoriālās robežas vai globālu enerģijas krīzi un citas starpvalstu ekonomiskās problēmas.

## Vēsture

Aukstā kara laikā bija vairāki viltus brīdināšanas sistēmu trauksmes gadījumi par kodoluzbrukumu, un tikai padomju un amerikāņu militāro ekspertu veselais saprāts un atbildīgo cilvēku miermīlīgais noskaņojums novērsa kodolkara sākšanos.
Līdz 1980. gadiem uzkrātie atomieroču krājumi bija pietiekami, lai pilnībā iznīcinātu cilvēci. Pat tad, ja kāda no konflikta pusēm izcīnītu formālu uzvaru, tās cilvēku, infrastruktūras un ekonomiskie zaudējumi izrādītos tik lieli, ka šāda Pirra uzvara nespētu tos kompensēt.

Aptuveni Trešā pasaules kara sākšanās riska novērtējumi (tā saucamais Pastardienas pulkstenis)
## Atsauces
# Maunaloa

| Maunaloa |
| --- |
|  |
| Maunaloa |
| Augstums | 4169 m v.j.l. |
| Atrašanās vieta | Havajas, ASV |
| Kāpums | 2160 m |
|  **Maunaloa Vikikrātuvē** |

**Maunaloa** (havajiešu: *Mauna Loa* — ‘Garais kalns’) ir lielākais vulkāns uz Zemes (pēc tilpuma) un viens no pieciem vulkāniem ASV piederošajā Havajas salā Klusajā okeānā. Šī vulkāna lavai parasti ir maza viskozitāte, tāpēc izvirduma laikā tā ātri aiztek un vulkānam ir lēzenas nogāzes (tas ir tā saucamais vairoga tipa vulkāns).

Havajas topogrāfiskā karte ar Maunaloa vulkānu.
## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Maunaloa.

* *Encyclopædia Britannica* raksts (angliski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)